CELEX: 62011TN0515
Language: hu
Date: 2011-09-27 00:00:00
Title: T-515/11. sz. ügy: 2011. szeptember 27-én benyújtott kereset — Delphi Technologies kontra OHIM (INNOVATION FOR THE REAL WORLD)

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/22
            
         2011. szeptember 27-én benyújtott kereset — Delphi Technologies kontra OHIM (INNOVATION FOR THE REAL WORLD)
   (T-515/11. sz. ügy)
   2011/C 355/40
   Az eljárás nyelve: angol
   
      Felek
   
   
      Felperes: Delphi Technologies, Inc. (Wilmington, Amerikai Egyesült Államok) (képviselők: C. Albrecht és J. Heumann ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 1967/2010-2. sz. ügyben 2011. június 23-án hozott határozatát;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      Az érintett közösségi védjegy: az „INNOVATION FOR THE REAL WORLD” szóvédjegy a 7., 9., 10. és 12. osztályba tartozó áruk vonatkozásában — 7072705. sz. közösségi védjegybejelentés.
   
      Az elbíráló határozata: az elbíráló a védjegybejelentési kérelmet teljes egészében elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK tanácsi rendelet 7. cikke (1) bekezdése b) pontjának megsértése, mivel a fellebbezési tanács i) rosszul értelmezte a 7. cikk (1) bekezdésének b) pontjában meghatározott bizonyítási kötelezettséget; ii) tévesen alkalmazta a Bíróság irányadó ítélkezési gyakorlatát a reklámjelmondatok megkülönböztető képessége és a bejelentett védjegy lehetséges jelentése vonatkozásában; iii) nem törődött a védjegy lényeges használatával, és annak közismertségével, amelyek pedig lényegesek a reklámjelmondatnak az érintett fogyasztók általi észlelése szempontjából. A 207/2009/EK tanácsi rendelet 7. cikke (1) bekezdése b) pontjának és a közigazgatási eljárás általános elveinek megsértése, mivel a fellebbezési tanács nem vette figyelembe, hogy az „INNOVATION” szót tartalmazó azonos vagy hasonló reklámjelmondatok — többek között az OHIM által — már lajstromozásra kerültek az Európai Unióban.